
ara Oaşului, cuprinsă în limitele raionului Oaş, regiunea 
Baia Mare, este una din cele mai unitare, caracteristice şi 
interesante regiuni etnografice din ţara noastră. Aşezată 
în nordul ţării, intr-un fel de cazan, înconjurată de jur împrejur de munţi 
şi dealuri mari, cu satele foarte apropiate unele de altele, această regiune 
etnografică este mărginită la sud de regiunea muntoasă şi deluroasă dinspre 
Baia Mare, la vest de cîmpia dinspre Satu Mare, la nord-vest de Ugocea, 
o altă regiune etnografică, foarte asemănătoare Oaşului, la est de Mara¬ 
mureş (raionul Sighet, regiunea Baia Mare) şi la nord de Ucraina Transcar¬ 
patică (U.R.S.S.). 

întregul Oaş are un aspect deosebit de pitoresc, cu înălţimile mari 
ce se profilează de jur împrejurul acestui platou circular. De pe cea mai mică 
înălţime a oricărei margini a Oaşului se văd clar cele 16 sate care constituie 
această zonă. în afară de cîteva mici păduri din apropierea unora din 
sate — deşi acum 200 de ani Oaşul era aproape complet împădurit — restul 
e teren aproape exclusiv de păşunat, fiind în majoritate defrişat şi impropriu 
pentru agricultură. Majoritatea satelor sînt aşezate pe deal, la poalele 
munţilor şi în orice caz pe cîte o înălţime. Peisajul este încîntător în orice 
anotimp şi majoritatea timpului e luminos. Clima este dulce, ceea ce 
explică şi unele aspecte particulare ale portului din această regiune. 

Istoria Oaşului este învăluită în negura trecutului încă prea puţin 
cunoscut. Documentele nu ne spun prea multe despre această regiune. 
Dacă epoca bronzului a lăsat anumite urme, în schimb satele din Oaş sînt 

pomenite în documente abia de prin secolul al XlII-lea 1 . O menţiune 
despre Ţara Oaşului găsim şi în cronica lui Simion Dascălul 2 . Oaşul 
a fost o regiune foarte izolată, în care se spune « că nici ciuma nu intra » 
şi în nici un caz jandarmul. Această izolare a dus la o foarte înceată dezvol¬ 
tare a Oaşului, care este considerat ca foarte primitiv, impresie accentuată 
şi de aspectul sălbatic pe care-1 prezenta, pînă nu demult, priveliştea acestei 
regiuni. 

Prin legăturile economice stabilite prin intermediul tîrgurilor de la 
Hust şi Teceu, mai ales începînd cu secolul al XVII-lea, prin dependenţa 
religioasă de eparhia ruteană de la Munkacs, prin izolarea de tot sudul, 
estul şi vestul regiunii şi prin asemănarea modului de viaţă cu acela al 
populaţiei din Ucraina Transcarpatică, Oaşul cunoaşte o serie de iden¬ 
tităţi etnografice cu această populaţie ruteano-maghiară, identităţi clar 
manifestate şi în portul acestei regiuni. Legăturile cu restul regiunilor 
limitrofe încep mai tîrziu, în condiţii pe care le vom analiza mai jos. 

Condiţiile de viaţă ale oşenilor, caracterele specifice ale regiunii în care 
trăiesc au determinat o anumită orientare a ocupaţiilor lor. Agricultura 
nu se prea putea face. în timpuri mai vechi oşenii au fost crescători de vite 
mari şi încetul cu încetul au tăiat pădurile şi au defrişat terenul. Ocupaţia 
principală a constat în lucrul la pădure, în mine şi la stabilimente balneare, 
în Oaş şi în regiunile vecine. Pomăritul a adus de asemenea un cîştig 
însemnat. Cu timpul s-a introdus şi păstoritul, care însă nu s-a înrădăcinat 
ca o ocupaţie de bază. 

Azi zootehnia a început să se dezvolte, iar gospodăriile agricole 
colective din regiune dau un nou impuls agriculturii şi pomăritului pe 
baze J noi. 

Acestea sînt, în mare, condiţiile în care se manifestă una din cele mai 
valabile creaţii artistice populare: portul, care pe lîngă arhitectură, ţesă¬ 
turi şi ceramică, — vestită prin produsele lucrate în centrul de olari de la 
Vama — fac faima Oaşului şi-i conturează caracterul specific. 

în ansamblul manifestărilor de artă populară din Ţara Oaşului, portul 
ocupă un loc din cele mai importante şi este mereu viu, în veşnic proces 
de creaţie, depăşind cu mult ritmul de transformare, de adaptare şi inte¬ 
grare de elemente noi al celorlalte manifestări artistice. Arhitectura populară 

1 Ex. satele: Oraşul Nou, Vama, Prilog, menţionate în scrisoarea regelui Ştefan 
al Ungariei din 17 noiembrie 1276, cf. Documente privind istoria Romîniei, veacul 
XIII. C. Transilvania, v. II, Bucureşti 1952, p. 132, documentul 128. 

2 Cronicar din secolul al XVII-lea, care a contribuit la completarea cronicii lui 
Gr. Ureche; Carte ce se cheamă letopiseţ, ce într-insa spune cursul anilor şi descălecarea 
Tării Moldovei şi viaţa domnitor. 

i. Costum de fată caracteristic pentru întreaga Ţară a Oaşului 


are cîteva elemente extrem de valoroase, concretizate în special în monu¬ 
mentalitate şi proporţii. Ea este însă mai legată de ocupaţie şi mediu geo¬ 
grafic şi de foarte multe elemente tradiţionale. Ţesăturile, cu foarte valoroase 
realizări la ştergare şi feţe de mese în special, continuă de mult timp linia 
tradiţională, fără a prezenta valori noi deosebite. Atunci cînd apare ceva 
nou, e cu totul rupt de creaţiile specifice regiunii şi utilizează elemente 
artistice zise « naţionale ». Ceramica, creaţie care reprezintă o mare bogăţie 
artistică a Oaşului, cunoaşte numai două faze de transformare şi, mai mult 
decît lucrările menţionate pînă acum, prezintă o mare varietate şi maturitate 
artistică. 

Insă nici una din aceste manifestări nu posedă vigoarea, nu vădeşte 
bogăţia, varietatea şi nu are puterea de veşnică înnoire, de adaptare la noi 
condiţii, la o nouă concepţie, nu are puterea de asimilare a unor noi elemente 
artistice, nu are vitalitatea creatoare a portului popular. în afară de 
aceasta, portul popular este necontenit prezent în viaţa oşanului şi-i reflectă 
desluşit concepţia artistică. De fapt, portul este elementul cel mai concret, 
cel mai viu şi indispensabil în viaţa artistică a oşanului, pe lingă impor¬ 
tantul rol social pe care îl joacă. 


/ 


Fără a exagera, portul 
popular din Ţara Oaşului e 
cuprins organic, prin orna¬ 
mente şi tonuri cromatice, în 
concepţia şi paleta unui pictor 
care ar crea imaginea artistică 
a vieţii oşeneşti, în muncă, 
om şi peisaj. Pitorescul costu¬ 
mului oşenesc, echilibrul şi 
armonia lui, completează în 
mod fericit cadrul artistic 
din ţara Oaşului. 

Aspectul general al por¬ 
tului din Oaş este acela de 
vioiciune, expansivitate, pro¬ 
speţime. Nota sa caracteri¬ 
stică constă într-o vie armo¬ 
nie cromatică, în bogăţie şi 
varietate de ornamente, în 
măiestrita alegere a cîmpilor 

Tip de cămaşă din Jara Oaşul,,, ornamentali şi în compoziţia 

ansamblului costumului. Nu 
are nimic sever (ca, de pildă, cel din Flunedoara), nimic reţinut în el 
(Sibiu), nu are somptuozitate (Muscel), nu are opulenţă (Banat), ci este 
vesel, trădează un dor avîntat de viaţă, de cîntec, de dans. 

Portul femeiesc are în tot ansamblul său un aspect foarte tineresc, chiar 
dacă este vorba de femei mai în vîrstă. Oşanca a ştiut să valorifice prin 
linia costumului silueta ei, iar petele de culoare ale cîmpilor ornamentali 
reliefează silueta, şi avantajează trăsăturile feţei. 

O basma înflorată, în culori vii, de obicei cu fond galben sau roşu, 
cochet înnodată la spate într-un fel caracteristic oşencelor, cu capetele sub 
colţul ce cade la spate sau înnodate sub bărbie, mai ales la lucru, dă o primă 
pată vie de culoare portului. Cămaşa e de un tip caracteristic, care nu se 
mai regăseşte în altă parte a ţării (fig. 1,2). Nota caracteristică o formează 
cusătura, sau ţesătura mai de demult, din jurul gîtului, care apare ca 
o platcă dreptunghiulară («cheptar»), viu colorată cu ornamente 
geometrice, iar în ultimul timp florale. Cămaşa se încheie la spate. 

Pe mîneci în jos apar uneori şiruri de cusături, iar mîneca este încheiată 
cu un volănaş cu cusături. Uneori pornesc de la acest cheptar cîte două 
şiruri înguste de cusături pînă la brîu, în faţă şi în spate. Cîte o femeie 
mai bătrînă poartă cămaşa cu cusături pe umeri, fără cheptar, tip de 
cămaşă acum dispărut. 

Poalele albe au cusături la marginea de jos, iar la talie — deoarece oşen- 
cele nu poartă brîie ca în restul ţării — există o cusătură care formează 
un fel de brîu, în acelaşi stil ornamental şi cromatic ca platca din jurul 
gîtului. 

în faţă, peste poale, se poartă un şorţ alb din pînză, cu ornamente 
jos, realizate prin ţesătură sau cusături, sau un şorţ din mătase sau 
stambă înflorată în culori armonizate în tonul basmalei şi al cusăturilor 
cămăşii, ornamentat cu volănaşe, şiruri de panglici înflorate şi şireturi 

La vreme mai rece se adaugă veste din postav sau veste din lină împle¬ 
tită, cu ornamente multicolore florale, după modelul cojoacelor maramu¬ 
reşene, sumane, (haine scurte din ţesătură groasă de lină sură) sau gube, 
(acelaşi tip de haină, cu singura diferenţă că are şuviţe lungi de lină). 
Acestea sînt piesele de port cele mai caracteristice ale oşencelor. Fireşte 
însă că mai intervin de multe ori şi alte piese, mai ales din produse 
fabricate ca: fuste din stambă, rochii etc., mai ales pentru portul de toate 
zilele, care însă nu determină transformări în stilul specific al portului 
femeiesc din Oaş. La gît, fetele şi nevestele, chiar şi cele mai în vîrstă, 
poartă o frumoasă ţesătură îngustă din mărgele mici, cu ornamente mul¬ 
ticolore : « zgarda». 

Bărbaţii poartă cămăşi scurte pînă deasupra abdomenului, cu mîneci 
foarte largi, cu cusături la umeri, la guler, la poalele cămăşii, şi la mar¬ 
ginea mînecilor. Tipul de cusături, cit şi gama cromatică, sînt aceleaşi 
ca la femei. Cu cit trece timpul şi ne apropiem de zilele noastre, cămaşa 
tinde să se lungească, fără a depăşi însă talia, mînecile se îngustează şi 
uneori capătă manşete. în rest, şi croiul, şi compoziţia ornamentală rămîn 
aceleaşi. Vara se poartă izmene largi şi lungi pînă sub genunchi («gaci»), 
cu aceleaşi cusături la marginea de jos ca la cămăşi şi cu ciucuri formaţi 
din destrămătură. Iarna se poartă cioareci din postav. La brîu se obiş¬ 
nuieşte o curea foarte lată. Pînă şi azi oşenii, chiar şi dintre cei tineri, 
mai poartă părul breton, iar pe cap cuşme scunde, făcute chiar de ei pe 
un butuc de lemn, sau pălării foarte mici din paie sau postav. Oşanul e 
nelipsit de «straiţă», o trăistuţă cu ornamente ţesute sau cusute în aceleaşi 
motive cu ale cămăşilor, în care ţine tutun, acte, briceag etc. şi care se 
poartă şi la sărbătoare, şi la lucru, de către bătrîni şi de către tineri. E şi o 

piesă strictă de uz, dar şi de valoare decorativă deosebită (fig. 3). Ca şi 
femeile, bărbaţii poartă la vreme mai rece veste sau haine din postav 
« uioş », în dungi orizontale în nuanţe de gri, bej etc., veste negre sau gri, 
cît şi sumane şi gube. 

Aspectul general al portului bărbătesc este la fel de viu, vesel, ca şi 
cel femeiesc, dar are un caracter mai curios, complet deosebit de tot ceea 
ce cunoaştem în materie de port în ţara noastră. Copiii au un port 
absolut identic cu al celor vîrstnici. 

După cum se remarcă imediat, caracterul esenţial distinctiv al portului 
popular din ţara Oaşului este aspectul ansamblului portului, caracterul 
diverselor piese de port în croi, locul cîmpilor ornamentali, iar valoarea 
sa constă îndeosebi în bogăţia, varietatea ornamenticii şi cromaticii, armonia 
acesteia din urmă, cît şi în compoziţia, raportul dintre culoare, ornament 
şi locul pe care-1 ocupă în ansamblul piesei, deci formă şi croi. în ansamblu, 
portul popular din ţara Oaşului reprezintă o creaţie artistică complet 
deosebită de restul tipurilor de port din ţara noastră. 


Dar aceste caractere generale ale portului din Oaş, cît şi unele aspecte 
particulare nu pot fi înţelese în adevărata lor valoare, explicate şi apre¬ 
ciate numai din descrierea aspectului exterior, fără cunoaşterea elemen¬ 
telor, a factorilor determinanţi care stau la baza lor, fără cunoaşterea legă¬ 
turilor intime cu restul manifestărilor de viaţă din această regiune. Fără 
aceasta, portul riscă să fie considerat ca un simplu semn exterior şi pînă 
şi valoarea sa artistică îşi pierde adevărata semnificaţie. 

Valoarea practică a portului este hotărît indiscutabilă. Procesul de inter¬ 
dependenţă între acesta şi condiţiile economice, ocupaţia, mediul geografic 
este şi el evident. Aceste condiţii determină tipul de costum care li se 
adaptează mai bine, forma şi caracterul pieselor, dar şi concepţia care stă 
la baza creaţiilor artistice din domeniul portului popular. Aceste condiţii 
sînt, fireşte, determinante şi pentru existenţa unor anumite materii prime 
care dau un caracter specific portului. Ele contribuie desigur şi la dezvol¬ 
tarea unor anumite meşteşuguri, legate de confecţionarea pieselor de port. 

Dintre toate materiile prime, cea mai utilizată este cînepa, din care se 
confecţionează majoritatea pieselor de port. în trecut chiar piesele de port 
mai groase, de iarnă, se confecţionau din ţesătură dublă de cînepă. Lîna 
nu se utiliza, deoarece păstoritul nu se practica. Dovadă este faptul că 
puţinele piese de port din lînă: cioareci, haine etc. care se făceau de către 
cei mai înstăriţi se confecţionau din postav de fabrică, din momentul în 

care acesta pătrunde şi la 
sate. O altă dovadă este faptul 
că oşencele nu au învăţat să 
prelucreze lina, să o ţese, 
decît abia acum vreo 20-30 
de ani şi nici după aceea nu 
s-au ocupat de acest lucru 
ci au preferat să dea lina 
brută în schimbul celei pre¬ 
lucrate adusă de maramu- 
reşence după primul război 
mondial. De asemenea nu 
au existat cojocari în Oaş 
iar prelucratul pieilor nu a 
fost cunoscut pînă prin 
1946, cînd s-au stabilit 
vreo doi cojocari moldoveni 
în Oaş. în sfîrşit, o altă 
dovadă este un urbarium 
al comunei Racşa din 1773, 
document care stabileşte pro¬ 
dusele ce se dădeau ca bir. 

După cum reiese din acest 
document, la acea dată, Oaşul 
neavînd oi, nu era impus 
cu oi, cu lînă, cu piele sau cu brînză. Păstoritul pătrunde 
în Oaş abia pe la sfîrşitul secolului al XlX-lea. Cum vedem 
deci, materia primă de bază rămîne tot cînepa, ceea ce determină 
o mai accentuată atenţie în vederea ornamentării cămăşilor, poalelor, 
şorţurilor, « gacilor » şi cămăşilor bărbăteşti etc. Astăzi, după ce păstoritul 
a pătruns în măsură mai mare în Oaş, au apărut şi mai multe piese din 
lînă, ca de pildă uioşul bărbătesc — o vestă cu mîneci, ţesută cu ornamente 
în dungi orizontale, care se îmbracă peste cap — şi o vestă femeiască cu 
mîneci, tricotată, cu elemente florale multicolore, care imită cojocelul 
femeiesc din piele din Maramureş, după care s-a inspirat. Este semnificativ 
faptul că nu s-au făcut chiar cojocele din piele, neexistînd cojocari, ci s-a 
imitat modelul în altă tehnică mai nouă şi mai accesibilă. Cioarecii bărbă¬ 
teşti din lînă, care mai înainte nu se purtau, iar mai tîrziu înstăriţii îi făceau 


). Costum de fecior (cămară) completat de 
curea, pălărie ţi traistă 

din postav de fabrică, azi se fac în majoritatea cazurilor din ţesătura de lînă 
pe care maramureşencele o dau în schimbul lînei, numai puţine oşence 
ţesînd lîna pentru cioareci. O altă piesă de port, care e legată, prin materia 
primă, de păstorit, este cuşma, pe care o confecţionează, în alte regiuni, cojo¬ 
carii. Aici, neexistînd păstorit şi nici cojocari, cuşma şi-o face încă acum, 
foarte rudimentar, fiecare om, lăsînd să se întindă la uscat, pe un butuc, o 
piele de miel. 

în sfîrşit, o altă piesă de port confecţionată din lînă este guba, haină 
mare din ţesătură groasă de lînă, cu lungi miţe în afară, care dă impresia 
unui cojoc din piele, purtat cu blana afară 1 . Piesa aceasta de port ar putea 
da impresia şi duce imediat la concluzia greşită a unei foarte mari dezvoltări 
a păstoritului în regiune. Dar, după cum am văzut, faptul acesta este 
inexact. Povestea acestei piese de port este legată de un meşteşug, de meşte¬ 
şugul gubaşilor. în trecut, gubele erau confecţionate de gubaşii din Careii 
Mari, Satu Mare, Oradea, Jibău, Matauţi, Cehul Silvaniei, Debreţin etc., 
care erau în număr foarte mare şi aprovizionau cu gube populaţia din 
nord-vestul Transilvaniei, dintr-o parte a Ungariei şi a Ucrainei Transcar¬ 
patice. Cum una din acţiunile foarte importante, necesare realizării ţesăturii 
de gubă, este îndesarea ei prin vîltorare, locul la care să se vîltoreze era 
căutat cu multă atenţie. Şi acest loc a fost găsit în Oaş, la Negreşti, unde 
era apă bună şi destul de repede, unde veneau pentru vîltorat gubaşi din 
cele mai îndepărtate locuri şi unde în 1912, cînd gubăşitul era în 
decădere, se mai găseau încă 40 de vîltori. în felul acesta a pătruns guba 
în Oaş şi continuă să se mai poarte şi azi, mai ales că, după decăderea 
gubăşitului, cîţiva gubaşi s-au stabilit la Negreşti şi mai lucrează şi acum, 
încetăţenind şi continuînd confecţionarea gubelor în Oaş. 

Spre deosebire de alte regiuni ale ţării, în care iau o mare dezvoltare 
meşteşugurile legate de confecţionarea pieselor de port şi apar diferite 
categorii de meşteri, ca de pildă: cojocari, cizmari, sumănari, croitori, 
pălărieri etc., în Oaş aceste meşteşuguri sînt aproape inexistente. In afară 
de gubaşii de care am vorbit şi de cîţiva croitori stabiliţi după primul război 
mondial şi care confecţionau uioşe din postav de Cisnădie, dar care azi 
nu mai lucrează, nu au mai lucrat în Oaş decît pălărieri, care făceau pălării 
din paie. Pălăriuţele acestea mici sînt extrem de caracteristice Oaşului. 
Ele sînt făcute după modelul pălăriilor maramureşene, dar sînt mult mai 


1 Lîna pentru gubă se toarce mai gros la o roată specială. Se ţese la un război de 
asemenea anume adaptat. La cîte trei rînduri de băteală se intercalează la fiecare fir 
de urzeală cîte un smoc de fire de lînă, care formează miţele. Apoi ţesătura se dă la vii¬ 
toare, pentru a se întări şi îndesa. 

micuţe şi dau un caracter 
cu totul specific portului 
oşenesc. Pălăriuţele acestea 
s-au răspîndit atît de mult, 
incit a funcţionat la Negreşti 
chiar o mică fabrică de pălării 
de paie. 

Dar nu numai materia 
primă existentă a determinat 
anumite aspecte ale portului. 

Regiunea are în general o 
climă dulce, care permite un 
port mai uşor şi care a con¬ 
tribuit şi la conturarea unor 
aspecte specifice ale orna¬ 
mentului şi culorii utilizate, 
în afară de aceasta, ştiut este 
că şi situaţia economică, şi 
ocupaţiile dominante ale po¬ 
pulaţiei au un mare rol atît 
în privinţa tipului de piese, 
cît şi a elementelor artistice. 

Tipul de costum din Oaş, 
în special cel bărbătesc, este 
specific populaţiilor cres¬ 
cătoare de vite mari din 
această parte a Europei, ocupaţie care a fost caracteristică şi oşe- 
nilor pînă la o anumită epocă. Oşenii erau într-adevăr mari crescători 
de vite, pe care le vindeau, împreună cu alte produse, fructe mai ales, 
la tîrgurile din Ucraina Transcarpatică: Hust, Teceu. La un moment 
dat însă, o dată cu pătrunderea capitalismului în această regiune, pe la 
mijlocul secolului al XlX-lea se schimbă şi aspectul ei economic, cît 
şi ocupaţiile locuitorilor ei. Exploatări intense de păduri, descoperirea din 
abundenţă de izvoare minerale, intensificarea exploatărilor miniere din 
jurul Oaşului, cu toate consecinţele care decurgeau din acestea, cît şi 
accentuarea pauperizării unei mari pături a ţărănimii în urma diferenţierii 
sale tot mai accentuate, ca o consecinţă determinată de condiţiile exploatării 
capitaliste, duc la transformarea modului de viaţă a oşanului şi a ocupaţiilor 



4. Cosi uni de « cocon » identic cu al feciorilor 

sale. Această situaţie se resfrînge şi asupra portului popular, determinînd 
în primul rînd, direct, adoptarea unor noi piese de port, adaptate noilor 
necesităţi. Astfel încep să apară pantalonii, cuşmele înalte, cizmele, hainele 
din postav etc., toate necesare noilor ocupaţii ale bărbaţilor din Oaş. 

Contactul cu oraşul, determinat de primele ocupaţii de care vorbeam, 
cit şi această nouă situaţie, au determinat pătrunderea din plin a unui mare 
număr de produse fabricate, înlesnită şi de faptul că aceste produse se 
puteau cumpăra şi la tîrgul de la Teceu în urma dezvoltării industriei 
textile din Slovacia. Astfel pătrund în portul oşenesc, îndeosebi în cel 
femeiesc, o serie de piese ca: 

— năframa din mătase (« chischineul»), care înlocuieşte năframa albă 
cu ornamente cusute, 

— şorţul (« zadia ») înflorat din mătase, care înlocuieşte şorţul din pînză 
cu ornamentele ţesute, 

— fusta (« sucna ») din material înflorat de fabrică etc. 

Odată cu acestea pătrunde şi moda de oraş. Un exemplu concludent în 
acest sens este şi « viganăul », o rochie fără mîneci, modă lansată la începutul 
secolului al XlX-lea de celebra baletistă Vigano de la opera italiană din 
Viena. Piesa aceasta s-a răspîndit cu repeziciune în întregul Ardeal şi a 
pătruns puternic şi în portul femeiesc din Oaş. 

Aceste înnoiri, datorate contactului cu oraşul, şi pătrunderea produselor 
fabricate se pot exemplifica şi prin cămăşile bărbăteşti, care capătă manşete 
după modelul celor de oraş, prin bluzele femeieşti din stambă, prin ornamen¬ 
tarea pieselor de port cu ornamente lucrate la maşina de cusut şi prin 
pălăriile bărbăteşti de prăvălie, hainele de stofă etc. 


Dar caracterele portului popular mai sînt în funcţie şi de starea socială, 
vîrstă, ocazii, în afară de mediu, ocupaţii şi situaţia economică a regiunii. 
Dacă nu poate fi vorba de piese sau ornamente exclusive pentru o anumită 
categorie socială, totuşi apar unele distincţii vizibile. Astfel este vorba, în 
primul rînd, de faptul că portul celor mai înstăriţi este fireşte mai bogat. 
Dar aceasta nu poate fi luat ca o regulă generală, deoarece, îndeobşte, 
ţăranca săracă este aceea care lucrează piesele de port ale chiaburoaicei. O 
altă distincţie constă în faptul că ţăranii înstăriţi sînt acei care, o dată cu 
cei mai săraci care au emigrat la oraş, introduc primii piesele de factură 
orăşenească. 

Vîrsta este desigur clar reflectată în port. Astfel, în regulă generală, 
situaţia se prezintă cam în felul următor: copiii sînt îmbrăcaţi sau în hăinuţe 

5. Portul mirilor 


care sînt replici ale celor mai vechi piese de port — atunci cînd sînt în grija 
bunicilor — sau în piesele cele mai noi, de factură orăşenească, atunci cînd 
sînt în grija unor părinţi mai tineri (fig. 4); tineretul introduce toate înnoi¬ 
rile şi lansează toate modele; căsătoriţii păstrează portul generaţiei lor, iar 
bătrînii se îngroapă cu hainele care în momentul căsătoriei lor reprezentau 
ultima modă. 

Pentru a exemplifica acest mecanism, să luăm, de pildă, exemplul 
cămăşii femeieşti. Tipul cel mai vechi de cămaşă femeiască cunoscut în 
Oaş este cel cu cusăturile ornamentale pe umeri. Găsim acest tip de cămaşă 
şi la fetiţele mici, şi la cele mai bătrîne femei, care se îngroapă cu ea. Fetele 
tinere, pînă la măritiş, poartă în regulă generală tipul de cămaşă denumit 

«cu cheptar », adică cu o platcă dreptunghiulară bogat ornamentată în 
jurul gîtului. Dar ele mai poartă şi bluza de stambă sau mătase, pe care 
este marcat acelaşi cheptar prin variate ornamente. Tot fetele tinere 
sînt cele care poartă mai ales cămăşi albe cu ornamentele chep tarul ui 
cusute la maşină. Nevestele poartă obişnuita cămaşă cu cheptar, tipică 
generaţiei lor. Deosebirile mai apar şi în tehnică: cele mai vechi cămăşi 
sînt ornamentate în ţesătură, a doua generaţie are ornamente brodate, iar 
cea mai nouă a început cu cele cusute la maşină. în privinţa ornamentelor 
trebuie spus că cele mai vechi au ornamente geometrice, iar cele mai noi, 
ornamente florale şi zoomorfe. Şi mai pot fi aduse multe şi concludente 
exemple de felul acesta. în regulă generală însă (şi lucrul acesta este valabil 
şi pentru alte regiuni), cu cît e vorba de generaţii mai noi, culorile sînt mai 
vii, mai bogate. Cei mai bătrîni utilizează în Oaş, de predilecţie, albul, 
galbenul sau brunul pentru ornamentaţie, iar nu negrul ca în alte regiuni. 

Unul din momentele vieţii omului care are multe legături cu portul 
este ceremonia, ocazia. Dar cum am arătat, bătrînii se îngroapă cu hainele 
lor de miri, care reprezintă maximul realizării artistice înnoitoare din viaţa 
lor, pe lingă faptul că reprezintă simbolul actului celui mai important. De 
fapt, nunta prilejuieşte cele mai mari străduinţi în realizarea unui port cît 
mai frumos, dar de nuntă mai sînt legate şi unele piese de port şi aspecte 
absolut indispensabile acestei importante ceremonii din viaţa omului, 
în afară de faptul că piesele de port cu care se cunună oşenii trebuie 
să fie cele mai frumoase şi special lucrate, trebuie să intre neapărat în 
componenţa costumului de nuntă şi următoarele: « guba » — mai înainte 
sumanul — pentru amîndoi mirii (fig. 5), « viganăul », « coada » şi « cununa 
cu struţi» pentru mireasă, cămaşa cu mîneci largi, pălăriuţa mică, neagră, 
cu batista mică brodată pe calotă şi pana mare pentru mire (fig. 6). 

Dacă cineva nu are vreuna din aceste piese, trebuie neapărat să le împru¬ 
mute sau, cum se practică de multe ori, să le închirieze. Iar coada miresei 
— ţesătură foarte fină, ca o plasă, a părului — o face cîte o babă meşteră 
din sat. Făcutul unei astfel de cozi durează între 4-8 ore. în general, 
costumul de nuntă reprezintă formele cele mai arhaice ce se păstrează din 
generaţie în generaţie. Aici nu mai încap înnoiri adaptate. Atunci cînd 
apare vreo înnoire, ea este radicală. Astfel unele mirese au început să se 
îmbrace la nuntă cu rochie albă, voal şi cununiţă din flori de ceară. 

Toate aceste cazuri, care tindeau să explice legătura portului popular 
cu toate aspectele vieţii, elementele determinante ale unor anumite carac¬ 
tere specifice şi ale înnoirilor portului din Caş, ne duc inevitabil la 
problema tradiţiei şi a inovaţiei în creaţia artistică populară din Oaş. 


lfi 




6. Miri in deosebit de frumoase costume cu toate gătelile inclusiv 
« cununa miresei » 


Deoarece nu avem la dispoziţie date pentru epoci mai vechi, această pro¬ 
blemă poate fi analizată numai în raport cu datele legate de transformările 
survenite în capitalism. Pentru a răspunde la această problemă, se cere să 
analizăm cîteva cazuri de înnoiri în raport cu fondul tradiţional al portului 
popular din Oaş, pentru a cuprinde mecanismul acestor înnoiri, valoarea 
lor, cit şi raportul care există între aceste faze ale creaţiei artistice populare. 

Să luăm, de pildă, cămaşa bărbătească. Tipul vechi de cămaşă este acela 
foarte scurt, cu mîneci largi şi cu ornamente cusute pe umeri. 

După primul război mondial, în urma contactului tot mai strîns cu 
oraşul, a apărut aşa-numita cămaşă cu pomnişori, adică cu manşete, după 

modelul cămăşilor orăşeneşti. Dar acestei înnoiri i s-au integrat perfect 
elementele tradiţionale, deoarece, în afară de faptul că mîneca a fost strînsă 
în manşetă, restul a rămas la fel: mîneca e tot atît de largă, doar că a fost 
încreţită şi la umăr, iar ornamentele au rămas aceleaşi. Un alt exemplu, de 
care am vorbit mai sus, este acela al pieselor de port femeieşti: cămaşă, 
poale, care sînt făcute din alt material şi sînt ornamentate cu maşina de 
cusut, păstrîndu-se însă exact acelaşi tip, cu acelaşi loc al ornamentelor. 
Apoi sînt toate piesele mai noi, din produse fabricate, ca şorţuri, fuste, care 
însă păstrează aceleaşi forme, acelaşi loc specific al ornamentelor, deşi nu 
mai sînt ţesute sau cusute, ci realizate prin alte mijloace, ca: panglici, şire¬ 
turi, ornamente cusute la maşină etc. Deşi produse fabricate, aceste înnoiri 
au fost preluate în mod critic şi adaptate perfect stilului local, fiind armo¬ 
nizate restului costumului atît în ceea ce priveşte croiul, cromatica, orna- 
mentica, cît şi compoziţia cîmpilor ornamentali, şi necreînd nici o distonanţă. 
Sînt însă şi cazuri în care o materie primă nouă sau introducerea unor piese 
noi produce o totală transformare a piesei respective sau dispariţia uneia 
dintre piese. Ca exemplu poate fi dată cămaşa cea mai nouă bărbătească, 
făcută din pînză fabricată. Croiul este identic cuj al [celor - orăşeneşti. 
Ornamentaţia nu mai poate fi realizată prin cusături pe umeri. Totuşi, 
dorinţa de ornamentaţie este prezentă şi se recurge la ornamente în 
culori, realizate cu maşina de cusut pe suprafaţa împăturiturilor ce se fac 
la pieptul cămăşii. Un alt exemplu poate fi acela al «laibărului», vestă 
scurtă fără mîneci, din postav negru, cu buzunar, care a început să 
pătrundă în portul nou bărbătesc. Apariţia acestei noi piese determină 
părăsirea trăistuţei, care nu mai e necesară dată fiind existenţa buzuna¬ 
relor la laibăr şi care nici nu se mai armonizează acestei noi piese, fiind 
chiar distonantă. 

Un alt aspect al raportului dintre tradiţie şi inovaţie este acela cu privire 
la tehnica de lucru, legată de ornamentică şi cromatică. 

Astfel se cunosc următoarele faze: 

— ornamente în stil geometric, rezultat al stilizărilor de imagini realiste 
realizate prin ţesătură, de obicei în roşu, negru, albastru; 

— la un moment dat pătrund culori noi, de fabrică, o gamă cromatică 
mai bogată şi ia o mare dezvoltare tehnica brodatului. n Cu ajutorul 
acestora şi prin modelele de ornamente pătrunse mai ales prin caiete 
de modele, se dezvoltă ornamentica florală policromă; 

— o a treia fază, recentă, este aceea a ornamentării cu maşina de cusut, 
în acest caz gama cromatică se reduce, la fel ca şi posibilităţile de realizare 
a ornamenticii. 

7 . Tineri in caracteristicul port al oşenilor 


în toate aceste faze, cît şi în general în toate creaţiile artistice ale portului 
din Oaş şi înnoirile sale, se manifestă, ca un proces foarte valoros din punct 
de vedere ale specificului etnic, păstrarea cîmpilor ornamentali şi adaptarea 
ornamenticii şi cromaticii la aceştia, deci o critică preluare a elementelor 
tradiţionale. 

în ansamblul portului popular romînesc, portul din ţara Oaşului pre¬ 
zintă o notă cu totul deosebită (fig. 7). 

Oaşul ţinea, din punct de vedere religios, de eparhia ruteană de la 
Munkacs, iar relaţiile comerciale erau stabilite prin tîrgurile de la Hust şi 
Teceu. Faptul acesta se răsfrînge foarte clar şi în portul oşenesc, care este 

uimitor de asemănător cu cel din aceste regiuni, în timp ce nu se aseamănă 
cu stilul portului popular romînesc din alte regiuni. Pe de altă parte, o 
oarecare influenţă a avut-o şi populaţia maghiară din cîteva sate ale Oaşului, 
ca: Oraşul Nou (populaţie stabilită prin secolul al XlII-lea) şi Remetea 
Oaşului (secui colonizaţi prin secolul al XVII-lea). 

Cum este şi firesc, în timpurile mai noi legăturile cu alte regiuni se 
intensifică, acestea ducînd şi la împrumutarea unei întregi serii de piese 
sau aspecte particulare ale portului. Legăturile au devenit posibile, de 
pildă, prin drumurile deschise la sfîrşitul secolului trecut, necesare mai ales 
pentru exploatările forestiere şi pentru băile ce se deschideau. Alte drumuri, 
deschise spre Maramureş, au permis de asemenea împrumuturi de creaţii 
artistice în port de la maramureşeni. în acest proces de schimburi şi 
împrumuturi cu alte regiuni, un rol de seamă l-a avut şi mănăstirea de la 
Bicsad (fundată la 1869), care capătă la un moment dat un mare prestigiu, 
la care veneau în fiecare an mii de pelerini în ziua de 15 august, la hramul 
mănăstirii, de sf. Maria şi care a avut o deosebită importanţă în schim¬ 
burile şi împrumuturile cu alte regiuni. Am găsit multe elemente ornamentale 
specifice altor regiuni care au pătruns în Oaş sau prin nord-vest, prin 
Ugocea, zonă cu un port asemănător celui oşenesc, sau prin sud-vest, prin 
Seini, cele două porţi principale ale elementelor înnoitoare. 

Oaşul e o regiune foarte mică şi prin aspectul foarte caracteristic al 
portului său este foarte unitară în ansamblul creaţiilor artistice legate de 
port. Totuşi, datorită talentului creator al ţărăncii şi în raport cu apropierea 
de alte regiuni, de drumuri, cu gradul de izolare, cu specificul economic, 
prezintă o mare bogăţie şi varietate, cît şi o serie de diferenţieri de la sat 
la sat, putîndu-se recunoaşte omul din ce sat este după anumite carac¬ 
teristici ale portului. Diferenţele constau, de pildă, că în unele sate se 
poartă suman, în altele nu; în unele uioşul cu dungi se îmbracă peste cap, 
în altele este descheiat în faţă etc. Diferenţieri mai importante la piesele 
de port există între satele mai apropiate de şosea, care adoptă mai repede 
produsele fabricate, sau satele din care se recrutează muncitori la mine, 
pădure, sau de pildă în satul Lecînţa, sat sărac în care nu se face cînepă, 
dar în care se produc multe prune, ce se vînd şi din suma realizată se 
cumpără produse fabricate. Dar diferenţierile cele mai semnificative sînt 
cele ale ornamenticii. Sînt sate în care ornamentele apar în anumite părţi 
ale pieselor, iar în altele nu. 

Satul cu realizările cele mai valoroase în cusături este Bicsadul. Chiar 
după aprecierile localnicilor, în Bicsad se realizează cele mai frumoase 
cusături, discrete şi perfect armonizate în culoare. Acelaşi lucru se poate 

spune şi despre celelalte sate din jur: Cărmîzana, Călineşti, Lecînţa, Certeze. 
în schimb, satul Tur este faimos pentru bogăţia ornamentelor şi a cîmpilor 
ornamentali prea mari. 

Caracteristic pentru întregul port oşenesc este marea vioiciune a orna- 
menticii şi cromaticii. Culorile de bază sînt roşu, verde, brun, cu pete mici 
în galben, albastru şi chiar violet. Caracteristic mai este de asemenea şi 
ansamblul costumului, complet deosebit de cel din restul ţării, dar într-o 
concordanţă perfectă cu restul manifestărilor artistice din Oaş. în sfîrşit, 
foarte caracteristică este perfecta integrare a tuturor înnoirilor în stilul foarte 
specific al regiunii. 


Măiestria artistică a ţesătoarei şi brodezei din Oaş a dat naştere la o 
serie de creaţii dintre cele mai preţioase. Valoarea lor constă în veşnica 
prospeţime, dinamismul şi armonia de ornamente şi de culori care le 
caracterizează. Aceste creaţii îşi pot găsi aplicarea şi pot fi cu succes valo¬ 
rificate într-o serie de produse de larg consum, care să pună la dispoziţia 
întregului popor elemente tradiţionale de mare valoare artistică. Pentru 
confecţii pot fi utilizate elemente de croi, dispoziţia cîmpilor ornamentali, 
iar elementele ornamentale ţesute sau brodate, cît şi armonia gamei cro¬ 
matice, sînt un adevărat izvor de inspiraţie pentru interpretări de noi 
creaţii artistice duse la un nivel superior, care să îmbogăţească cantitativ 
şi calitativ produsele textile fabricate. 

Creaţiile artistice în domeniul portului popular din ţara Oaşului, plăs¬ 
muite de generaţii ca o reflectare a tuturor condiţiilor vieţii poporului din 
această regiune, pot astfel să se reîntoarcă în forme superioare, în popor, 
căruia îi aparţin prin toate elementele, aspectele şi condiţionările lor. 







/. Tinâră fată din Ţara Oaşului 





2 . Joc de copii 











3. Port de flăcău din Ţara Oaşului 






8. Femeie legăttîndu-şi copilul 




«Cocon» din Rac şa 



«MMI 

io. Vor tul fetiţelor din O a; 





li. Straija completează cost am ui şi la copii 


12. Costume din Racţa cu ornament ied foarte variată 







i3. Copii in hăinule albe , trăistuţe şi « dop)) de paie 




































i4. Copii in costum popular 


i5. Nevastă torcînd 




i6. Năframa dă o notă de o deosebită eleganţă 
întregului costum 






i7. Femeie din Oaj cosind 



18. Zgărdanele întregesc armonios ornamentica pieptarului cămâjii 




l9. Tipa! de cămaşă cu cusătură pe umeri, cei mai vechi din Ţara Oaşului 












20 . Tinără oşancă purtind cămaşă, cu minerite ornamentate 
şi părul strins in « pletele» împodobite cu flori 




21. Zadie veche cu ornamente alese in ţesătură 








22. Costum femeiesc 

2 $. Vor tul de muncă al oţetii lor 






24. Cămaşă bărbătească împodobită cit multă măestrie 





25. Ansamblul portului oşenesc 







26. Fecior din Tur in port 
de sărbătoare 




27. Grup de flăcăi cu variate piese de 
port; uioţe, sumane , bălării 











28 . Fecior din Rac ţa 
în port de toate filele 


29. «U iof » haină bărbătească din lină purtată peste cămaşă 






$ 0 . Cămaşă bărbătească de tip mai vechi 






jT. « Strai(ă » piesă de port nelipsită în nici o ocazie, 
purtată de la copii ţină la bătrîni 


^ 2 . împletitul co^H de mireasă , găieală tradiţională 



33. « Coada » % ti * cununa » miresei 












34. Nuntaşi 



p. Pereche din Bicsad y comună în care se valorifică 
mai mult ca oriunde elementele florale în ornamentica 
portului 





$6. Pereche din Rac şa 





37. Oşcni cu pârul « rătumţat » caracteristic ţinutului 





38. Bătrin cu nelipsitul suman 





)9. Grup de bătrîni. 

4o. Două generalii 








GLOSAR 


Br azi — Ornamente ţesute sau brodate la piesele de port din pinză. 

Chischineauă — Năframă purtată de femei. 

Cipcă — Dantelă. 

Cioareci — Pantaloni din postav alb cu un croi special, purtaţi 
iarna, de bărbaţi. 

Ciucuri — Pantaloni din ţesătură de cînepă, mai recent şi din stofă, 
făcuţi după modelul celor de oraş. 

Clop de păr — Pălărie mică din pîslă, purtată de feciori. 

Coadă — Găteală a capului la mireasă. Este o împletitură artistică 
foarte fină a părului, care acoperă capul ca într-un fel de plasă. 

Couţi — Tivitură în formă de colţuri la marginea unor piese de 
port. 

Cuşmă rotilată — Căciulă mică, plată sau in formă de calotă, făcută 
dintr-o piele de miel netăbăcită, întinsă pe un butuc. 

Fodră — Orice volan de la oricare piesă de port oşenesc (la minecile 
cămăşilor femeieşti, la poalele pindileului, ale zadiei etc.). 
fodriţă =f volănaş. 

Qaci — Izmene largi din pinză ţesută în casă, purtate de bărbaţi; 

Qubâ — Haină din ţesătură de lină albă sau sură, cu şuviţe de lină 
intercalate între şirele de ţesătură; dă astfel impresia unui 
cojoc cu blana afară. Se poartă şi de femei, şi de bărbaţi. Piesă 
caracteristică pentru nuntă. 

haibăr — Vestă scurtă, fără mîneci, din postav, catifea, mătase, 
stofă, împletitură de lină, purtată şi de femei, şi de bărbaţi. 

Obadă — Locul prin care se trece şnurul cu care se leagă zadia 
sau gacii. 

Partă — Panglică de fabrică. Se utilizează la multe piese de port. 
Iniţial parta era orice fişie ornamentată prin ţesătură. 

Partă — Carton de formă trapezoidală, cu baza mare de cca. 10 — 
15 cm acoperit cu panglică înflorată, pe care se cos mărgele. 
O poartă fetele atîrnată la spate, la coada în care e împletit 
părul. 

Pog mată — Fîşia (brîul) ornamentată a poalelor. 

Pindileu — Poala ţesută din pînză albă, cu ornamente în partea de 
jos; este continuarea cămăşii, de forma unei fuste ample, 
plisată sau încreţită. 

Pomnişor — Manşetă la cămaşa bărbătească. 

Roit — Franjuri realizate prin destrămătură la zadie, gaci etc. 

Stan — Corpul cămăşii. 

Straiţă — Traistă mică cu ornamente ţesute sau brodate, purtată 
de bărbaţi, de la copii la bătrîni, în orice împrejurare. 

Sucită — Fustă din stofă de lînă sau mătase, introdusă la începutul 
secolului al XX-lea sub influenţa oraşului. 

Tiară — Război de ţesut. 

Topind — Bocanci. 

Uioj — Haină din pînză de cînepă, dar mai ales din ţesătură dc 
lînă, un fel de cămaşă largă, purtată de bărbaţi peste cămaşă 
atunci cînd e frig. Uioş cu perţi = uioş cu dungi orizontale 
colorate, realizate în ţesătură. 

Viganău — Rochie din stofă sau mătase, fără mîneci; e o piesă 
introdusă în portul oşencelor pe la sfîrşitul secolului al XlX-lea 
ca o influenţă a oraşului. 

Zadie — Şorţ cu ornamente ţesute în partea de jos, din pînză albă, 
sau din material fabricat; se poartă peste poale sau fustă. 

Zgardă — Podoabă pentru gît, purtată de femei, ţesută din mărgele 
mici colorate, cu diverse ornamente. 



LISTA ILUSTRAŢIILOR 


In text 

1. Costum de fată caracteristic pentru întreaga Ţară a Oaşului 

2. Tip de cămaşă din Ţara Oaşului. 

3. Ccstum de fecior (cămaşă) completat de curea, pălărie şi traistă. 

4. Costum de « cocon » identic cu al feciorilor. 

5. Portul mirilor. 

6. Miri în deosebit de frumoase costume cu toate gătelile inclusiv 
« cununa miresei ». 

7. Tineri în caracteristicul port al oşenilor. 

In afara textului 

8. Femeie legănîndu-şi copilul. 

9. « Cocon » din Racşa. 

10. Portul fetiţelor din Oaş. 

11. Straiţa completează costumul şi la copii. 

12. Costume din Racşa cu ornamentică foarte variată. 

13. Copii în hăinuţe albe, trăistuţe şi « clop » de paie. 

14. Copii în costum popular. 

15. Nevastă torcînd. 

16. Năframa dă o notă de o deosebită eleganţă întregului costum. 

17. Femeie din Oaş cosînd. 

18. Zoărdanele întregesc armonios ornamentica pieptarului cămăşii. 

19. Tipul de cămaşă cu cusătură pe umeri, cel mai vechi din Ţara 
Oaşului. 

20. Tînără oşancă purtînd cămaşă, cu mînecile ornamentate şi părul 
strîns în « pletele » împodobite cu flori. 

21. Zadie veche cu ornamente alese în ţesătură. 

22. Costum femeiesc. 

23. Portul de muncă al oşenilor. 

24. Cămaşă bărbătească împodobită cu multă măestrie. 

25. Ansamblul portului oşenesc. 

26. Fecior din Tur în port de sărbătoare. 

27. Grup de flăcăi cu variate piese de port: uioşe, sumane, pălării. 

28. Fecior din Racşa în port de toate zilele. 

29. « Uioş » haină bărbătească din lînă purtată peste cămaşă. 

30. Cămaşă bărbătească de tip mai vechi. 

31. «Straiţă» piesă de port nelipsită în nici o ocazie, purtată de la 

copil pînă la bătrîni. 

32. Impletitul cozii de mireasă, găteală tradiţională. 

33. «Coada» şi «cununa» miresei. 

34. Nuntaşi. 

35. Pereche din Bicsad, comună în care se valorifică mai mult 

ca oriunde elementele florale în ornamentica portului. 

36. Pereche din Racşa. 

37. Oşeni cu părul « rătunzat» caracteristic ţinutului. 

38. Bătrîn cu nelipsitul suman. 

39. Grup de bătrîni. 

40. Două generaţii. 

Planşe în culori. 

1. Tînără fată din Ţara Oaşului. 

2. Joc de copii. 

3. Port de flăcău din Ţara Oaşului. 

